ຜູ້ຕ້ອງສົງໄສ ຄົນໄທ ເກືອບ 90 ຄົນ ປະເຊີນໜ້າ ກັບ ຂໍ້ກ່າວຫາ ລັກລອບຄ້າມະນຸດ ໃນໄທ
ຜູ້ຕ້ອງສົງໄສ 88 ຄົນ ໄດ້ຖືກກ່າວຫາວ່າ ລັກລອບຄ້າມະນຸດ ຊາວມຸສລິມ ໂຣຮິງຢາ ຜູ້ທີ່ໄດ້ຫລົບໜີ ການບຽດບຽນທາງສາສະໜາ ແລະ ການຢຽດຢາມ.
ນາຍພົນທະຫານບົກ ຜູ້ອາວຸໂສ ທ່ານນຶ່ງ ແມ່ນລວມຢູ່ໃນຈຳ ນວນ ຜູ້ຕ້ອງສົງໄສ 88 ຄົນ ຜູ້ທີ່ໄດ້ໄປປາກົດຕົວ ຢູ່ໃນຫ້ອງ ການສານແຫ່ງນຶ່ງຂອງໄທ ເພື່ອປະເຊີນໜ້າ ກັບການກ່າວ ຟ້ອງຂໍ້ຫາລັກລອບຄ້າມະນຸດ ພວກຜູ້ຕ້ອງສົງໄສ ແມ່ນຖືກກ່າວຫາ ລັກລອບຄ້າພວກຊົນ ເຜົ່າຊາວມຸສລິມ Rohingya ຜູ້ທີ່ໄດ້ເດີນທາງຜ່ານຜ່າອັນ ຕະລາຍທາງທະເລ ເພື່ອຫລົບໜີ ການປະຫັດປະຫານທາງ ສາສະໜາ ແລະ ການຢຽດຢາມ ຈາກປະເທດມຽນມາ ແລະ ບັງກລາແດັສ ການລັກລອບຄ້າມະນຸດ ໄດ້ເກີດຂຶ້ນ ລະຫວ່າງ ເດືອນມັງກອນປີ 2011 ຫາເດືອນພຶດສະພາ ຂອງປີນີ້ ພວກເຂົາເຈົ້າຖືກເຈົ້າໜ້າທີ່ໄທ ຈັບກຸມໄວ້ ຫຼັງຈາກທາງການໄທ ໄດ້ເລີ້ມຕົ້ນການປາບປາມ ທີ່ນຳໄປສູ່ການກວດພົບເຫັນ ຊາກສົບຂອງພວກອົບພະຍົບຫຼາຍສິບສົບ ໃກ້ໆກັບສູນກັກ ຂັງຊົ່ວຄາວ ໃນປ່າໃກ້ກັບເຂດຊາຍແດນລະຫວ່າງ ໄທ ແລະ ມາເລເຊຍ ພວກໄອຍາການ ກ່າວວ່າ ພວກຊາວອົບພະຍົບ ໄດ້ຖືກຈັບຕົວໄວ້ ເພື່ອຮຽກຄ່າໄຖ່ ຢູ່ໃນສູນ ຫຼື ຢູ່ໃນເຮືອກາງທະເລ ບ່ອນທີ່ພວກເຂົາເຈົ້າ ຢູ່ໃນສະພາບທີ່ອຶຶດຫິວ ຖືກທຳຮ້າຍຮ່າງກາຍ ຖືກຂົ່ມຂືນຊຳເລົາ ແລະຖືກຄາດຕະກຳ